Βήμα 1: Προσδιορίστε το εμπορικό σήμα σας  Επιλέξτε τη μορφή του σήματός σας (λεκτικό, απεικονιστικό κλπ). Προσδιορίστε τα ακριβή προϊόντα και τις υπηρεσίες που θα διακρίνει το σήμα σας.    Βήμα 2: Έλεγχος διαθεσιμότητας (Προαιρετικό στάδιο) Μόλις επιλέξετε το εμπορικό σας σήμα, καθώς και τα προϊόντα ή τις υπηρεσίες που αυτό θα διακρίνει, θα πρέπει να γίνει κάποια έρευνα. Η έρευνα διενεργείται στα Μητρώα Εμπορικών Σημάτων προκειμένου να διαπιστώσετε εάν παρόμοια σήματα για τα προϊόντα ή υπηρεσίες που επιθυμείτε να κατοχυρώσετε με το σήμα σας είναι ήδη καταχωρημένα από τρίτους.   Βήμα 3: Υποβολή της αίτησής σας ενώπιον του Οργανισμού Βιομηχανικής Ιδιοκτησίας ΟΒΙ)   Βήμα 4: Περιμένετε την έγκριση του ΟΒΙ Θα λάβετε ειδοποίηση είτε έγκρισης είτε απόρριψης της αίτησης εμπορικού σήματος. Η Υπηρεσία Σημάτων ελέγχει αν η δήλωση πληροί τις τυπικές προϋποθέσεις και εν συνεχεία αρμόδιος εξεταστής ελέγχει το σήμα για λόγους απολύτου απαραδέκτου και εκδίδει την  απόφασή του σχετικά με την παραδοχή ή απόρριψη της δήλωσης.  Εάν, μετά την εξέταση, πληρούνται όλες οι προϋποθέσεις αποδοχής της δήλωσης εμπορικού σήματος, τότε η δήλωση γίνεται δεκτή και  η σχετική απόφαση δημοσιεύεται στην ιστοσελίδα του ΟΒΙ. Από την ημερομηνία της δημοσίευσης αποδοχής του εμπορικού σήματος και για το χρονικό διάστημα των επόμενων τριών μηνών, μπορεί τρίτος να ασκήσει ανακοπή κατά του σήματος. Εάν δεν υπάρξει ανακοπή ή εάν η ανακοπή επιλυθεί υπέρ σας, το σήμα σας θα καταχωριστεί   Βήμα 5: Ανανέωση του σήματός σας Μετά την καταχώρηση, η προστασία ενός σήματος έχει χρονική διάρκεια 10 ετών και το χρονικό αυτό διάστημα προστασίας ξεκινάει από την επόμενη ημέρα από την ημερομηνία κατά την οποία κατατέθηκε το σήμα. Έξι μήνες πριν το πέρας της δεκαετίας, δίνεται η δυνατότητα στον κάτοχο του εμπορικού σήματος να το ανανεώσει για μια δεκαετία ακόμη. H διάρκεια προστασίας ενός σήματος είναι απεριόριστη εφόσον ανανεώνεται ανά δεκαετία.